Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraelis algas teine sõjakuu pärast seda,
kui Hamas korraldas Lõuna-Iisraelis veresauna,
mõrvates 1400 peamiselt tsiviilelanikku,
ja haavates tuhandeid teisi.
Iisraeli juhtkond kordab vastuseisu vaenutegevuse peatamisele seni,
kuni Hamas hoiab pantvangis rohkem kui 240 inimest.
USA kordab Iisraeli õigust tagada,
et Hamas ei saaks enam kunagi korrata 7. oktoobril sooritatud õudusi.
Iisraelis algas teine sõjakuu pärast seda,
kui Hamasi valitsetava Gaza sektori islamistidest terroristid
tungisid provotseerimatult Lõuna-Iisraeli,
korraldades veresauna, kus mõrvati 1400 peamiselt tsiviilelanikku,
haavati rohkem kui 4800 inimest
ja viidi 241 inimest pantvangi, sh imikuid ja lapsi.
Gaza rindel andis Iisraeli kaitseminister Yoav Gallant
sõjaudu kontekstis põhjaliku ülevaate,
kus ta toonitas, et Iisrael ei lõpeta enne,
kui Hamas oma sõjalise ja haldustaristu ning juhtkonnaga
olemast lakkab.
Hamasi brigaadid saavad tõsiseid lööke
ja lammutame ühe taristu teise järel.
Näeme siin Gaza piirkondi. Igas sektoris on Hamasi taristu.
Need varisevad kokku
armee ja võitlejate otsustava tegevuse tulemusel.
Võin teile öelda, et tapetud on 12 Hamasi komandöri.
Jõuame kõigini käsuahelas -
ülematest kuni terroristideni lahinguväljal.
Jeruusalemma esikaitseametnik edastas ka sõnumi Gaza elanikele
seoses Iisraeli kavatsusega jätkata visalt,
kuni Hamasi juht Yahya Sinwar leiab oma ettemääratud otsa.
Jõuame temani. Jõuame Yahya Sinwarini ja tapame ta.
Ütlen siit gazalastele, et kui jõuate temani enne,
siis see lühendab sõda.
Hezbollah' juhi Hassan Nasrallah' kõnele järgnenud Gallanti esinemine
hõlmas ka selget sõnumit Iraani käsilasrühmitusele ja Iraani rahvale.
Ütlesin, et kui Nasrallah teeb vea ja tõmbab Iisraeli sõtta Liibanoniga,
otsustab see Liibanoni saatuse. Kristallselge.
On tähtis toonitada, et Hezbollah jätkab pidevaid rünnakuid
IDF positsioonide ja tsiviilasulate pihta Iisraeli põhjapiiril,
millele Iisrael vastab rünnakutega täpse luureinfo põhjal
Hezbollah' sõjalise taristu ja agentide kohta.
Mis puudutab Liibanoni,
siis ründame luureinfo põhjal ja jätkame seda.
See on meie missioon. Kõiki, kes meid ähvardavad, ründame vastu.
Jälgime kõike Liibanonis toimuvat. Uurime intsidente, et mõista üksikasju.
See on kõik, mida hetkel öelda saan.
Vastupidiselt näilistele tundmustele
on Hezbollah jätkuvalt valmis sõjaga ühinema
ja testib selgelt Iisraeli piirikaitset,
kuna Hamasi korraldatud massimõrv Lõuna-Iisraelis
võttis Hezbollah'lt võimaliku üllatuselemendi,
juhul kui too peaks soovima Põhja-Iisraelis esimest lööki anda.
Seetõttu on Hezbollah' juhi sõnul vaja kannatlikkust.
Meie rindeil toimuv on väga tähtis ja mõjuvõimas.
Näib, et mõned, kes tahavad,
et Hezbollah sekkuks kiiresti sõtta vaenlasega,
võivad arvata, et piiridel toimuv on tagasihoidlik.
Aga kui vaatame tegevust piiridel,
näeme, et see on väga suur, tähtis ja mõjuvõimas.
Mure on selles, et see võib laieneda teisteks konfliktideks
või täieulatuslikuks sõjaks,
või et see rinne areneb laiemaks sõjaks.
See on realistlik võimalus ja võib juhtuda
ning vaenlane peaks selleks valmistuma.
Jeruusalemma idaosas toimus hommikul terrorirünnak,
kus kaks piiripolitseinikku said vigastada.
Täna hommikul kell 8.10,
saabus 16-aastane Isawiyah' elanik Shalemi politseijaoskonda,
Kedemi ringkonnas.
Ta hakkas jooksma ja pussitas kaht piiripolitseinikku.
Üks naisohvitser sai tõsiselt viga ning teine kergeid ja keskmisi haavu.
Sündmuspaiga lähedal viibinud ohvitserid neutraliseerisid terroristi.
On tähtis märkida, et kuigi Ida-Jeruusalemmas,
peamiselt araabia rajoonides, jätkuvad pinged,
on Iisraeli võimudel õnnestunud vaigistada eskalatsioonikatsed.
Samamoodi on ka Läänekaldal, Juuda, Samaaria ja Jordani orus
suudetud pinged vaos hoida,
kuna IDF, Iisraeli Julgeolekuagentuur (ISA) ja piiripolitsei eriüksused
on vahistanud sõja algusest peale kokku 1300 terroriagenti,
kellest 800 on aktiivsed Hamasi liikmed.
Hoolimata sellest, kuidas sõda puhkes,
näib Iraani ja Katari mahitamisel kasvavat rahvusvaheline surve,
et Iisrael teeks oma rünnakus pausi
terrorismist läbiimbunud palestiinlaste enklaavis.
USA välisminister Antony Blinken lõpetas reedel oma Iisraeli-visiidi,
mille käigus Jeruusalemma juhtkond lükkas tagasi
mis tahes nõudmised humanitaarpausi tegemiseks.
Seda kinnitas hiljem peaminister Benjamin Neanyahu
kohtumisel Iisraeli Õhujõudude IAF-i pilootidega Ramoni õhubaasis.
Meie vaenlased alahindasid meid.
Nad arvasid, et sel olulisel päeval ei ilmu me välja.
Tegime seda ühiselt ja nüüd võitleme õlg õla kõrval.
Tahan, et teaksite, et on üks asi, mida me ei tee.
Ei tule mingit vaherahu ilma pantvangide tagastamiseta.
Jätkame seni, kuni nad võidame. Meil pole alternatiivi.
Arvan, et mõistame seda täna kõik. Kogu rahvas on ühinenud
ja toetub teile, hindab teie tegevust ja usub teisse.
Jätkame koos kuni võiduni.
Pärast Iisraelist lahkumist
sõitis Blinken Jordaania pealinna Ammanisse,
kus ta kohtus erinevate regiooni kolleegide ja juhtidega
Katarist, Liibanonist, Egiptusest, Jordaaniast jm.
Ja kui Egiptuse reaktsioon
Hamasi katusorganisatsioonile Moslemivennaskonnale
hõlmas lähiminevikus üleriigilist mahasurumist,
kus tapeti tuhandeid
ja vangistati 150 000 isikut sidemete eest rühmitusega,
kutsus Egiptuse välisminister Sameh Shoukri
kohesele tingimusteta vaherahule.
Kinnitasin kohest kokkulepet,
et jõuda kohese ja põhjaliku relvarahuni Gazas
ilma ühegi tingimuseta.
Sarnaselt Egiptusega,
on ka jordaanlased kutsunud kohesele vaherahule,
olenemata faktist, et kui Hašimiidi kuningriik
pidi tegelema palestiinlastest terroristide hirmutegudega,
sh kolme reisilennuki kaaperdamise ja pommitamisega,
mis 6. septembril 1970. a Londonisse ja New Yorki suundusid,
käskis lahkunud kuningas Hussein oma relvajõududel kõrvaldada PLO
ja selle eksistentsi Jordaanias, tappes üle 3400 palestiinlase,
16. ja 27. septembri vahel 1970.
Sündmust nimetatakse Mustaks Septembriks.
Ometi pole elavad mineviku- mälestused takistanud Jordaanial,
kelle rahvastikust 70% omab palestiina tausta,
Iisraeli alusetult sõjakuritegudes süüdistamast.
Meie araabiamaades nõuame kohest relvarahu
ning lõppu sellele sõjale ja sellest tulenevale -
süütute tapmisele, hävingule -,
ja lükkame tagasi selle kirjelduse enesekaitsena.
Vastates süüdistustele, toonitas välisminister Antony Blinken,
et ei Egiptus ega Jordaania poleks käitunud teisiti,
nagu minevik näitab.
Kuigi Washingtoni esidiplomaat toonitas lisaks,
et USA ei nõua Iisraelilt vaherahu,
mis hõlmaks pikemat vaenutegevuse peatamist,
loodetakse siiski piiratud vormis humanitaarpausi,
et Gazasse humanitaarabi lasta.
Lisaks õhutas Blinken moslemiriike lõpetama USA demoniseerimine,
mis õhutab kogu maailma moslemite seas
ameerikavastaseid tundmusi, sh karmi kampaaniat,
mida juhib Washingtoni NATO-väline liitlane Katar.
See, mida me kõik asjaosalistena
üle kõige tegema peame,
on ära hoidma üksteise demoniseerimise.
Ilma selleta teeme Hamasi töö tema eest ära.
Meie nägemuse järgi jätaks relvarahu praegu Hamasi paigale,
laseks neil ridu koondada, ja korrata, mis toimus 7. oktoobril.
Aitäh, et vaatasite TV7 Iisraeli Uudiseid!
Julgustan paluma rahu ja päästet Jeruusalemmale ja Iisraelile.
Lisaks tänan kõiki, kes on seisnud TV7 Iisraeli kõrval
ja toetanud meid annetustega.
Kuna TV7 Iisraeli büroo töö põhineb 100 % annetustel,
ei saa me ilma teie toetuseta igapäevaseid ülevaateid toota.
Seetõttu toonitaksin meie kasvavaid vajadusi ja õhutaksin,
et kui meie saated teid õnnistavad ja teil on võimalik,
palun kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud nädalat!
Kui Jumal lubab, siis kohtume järgmises ülevaates.
Seniks - Shalom Jeruusalemmast!
Tõlge: Monika Jaaguri